als_Latn dik_Latn sag_Latn
Policia britanike arrestoi një person të armatosur me dy thika të mëdha në qendër të Londrës. Ngjarja ndodhi fare pranë ndërtesës së parlamentit, ku më 22 Mars mbetën të vrarë 5 persona në sulmin terrorist të marrë përsipër nga ISIS.
Sipas policisë londineze edhe ky rast dyshohet se ka lidhje me terrorizmin ndërkombëtar. Personi i arrestuar është rreth të 30-ave.
Ende nuk bëhet e ditur se cilat ishin qëllimet e tij, por dyshohet se është i lidhur me Shtetin Islamik. Fatmirësisht asnjë person nuk mbeti i lënduar.
Arrestimi për terrorizëm mban në alarm autoritetet e sigurisë në Britani, në një kohë kur po zhvillohet fushata për zgjedhjet e parakohshme të 8 Qershorit.
Tv Klan
als_Latn als_Latn als_Latn als_Latn jav_Latn